रुपन्देहीमा योग प्रवचन कार्यक्रम हुने
बुटवलमा योग, ध्यान, हिप्नोसिस एवं प्रवचन कार्यक्रम हुने भएको छ । दार्शनिक तथा योगगुरु डा. विकासानन्दको उपस्थितिमा कार्यक्रम हुने भएको हो । ‘संसार बदल्नु छ, सुरु आफैबाट गर्नु छ’ मूल मन्त्रसहित शनिबार कार्यक्रमको आयोजना गरिएको आयोजक संस्था विकासानन्द फाउण्डेशन (विश्व परिवार) का संयोजक लिला गौतमले जानकारी दिनुभयो ।
कपिल ज्ञवालीसिद्धार्थनगर, वैशाख २९ गते । बुटवलमा योग, ध्यान, हिप्नोसिस एवं प्रवचन कार्यक्रम हुने भएको छ । दार्शनिक तथा योगगुरु डा. विकासानन्दको उपस्थितिमा कार्यक्रम हुने भएको हो । ‘संसार बदल्नु छ, सुरु आफैबाट गर्नु छ’ मूल मन्त्रसहित शनिबार कार्यक्रमको आयोजना गरिएको आयोजक संस्था विकासानन्द फाउण्डेशन (विश्व परिवार) का संयोजक लिला गौतमले जानकारी दिनुभयो ।बुटवलमा आज आयोजित पत्रकार सम्मेलनमा ध्यान, योगबारे जानकारी गराउँदै गाभा, काभा, नाभा, हिक्नोसेस तथा रेकी हिलिङ प्रविधिबाट उपचारको समेत व्यवस्था गरिएको संयोजक गौतमले बताउनुभयो । एक हजार बढी सहभागी हुने अपेक्षा गरिएको कार्यक्रममा सहभागी हुन प्रतिव्यक्ति पाँचसय रुपियाँ टीकट दर राखेर खर्च व्यवस्थापन गरिएको सचिव प्रकाश बिसीले जानकारी दिनुभयो । विहान र दिउँसो गरी दुई खण्डमा सञ्चालन हुने योग तथा प्रवचन कार्यक्रमले विश्व परिवारमा सामेल हुन चाहने व्यक्तिलाई संगठित गर्न सहयोग पुग्ने आयोजकको लक्ष्य रहेको छ । 